HISTORIA V1T.E ET MORTIS. 213 



26. Neque inutilis est applicatio ad corpus ves- 

 tium, quae et ipsae in se habent aliquid unctuosi sive 

 oleosi, non aquosi (illa3 enim exhaurient corpus 

 minus), quales sunt ex lana, potius quam ex lino : 

 certe manifestum est in spiritibus odorum, quod si 

 ponas pulveres odoratos inter lintea, multo citius 

 virtutem perdunt, quam inter lanea. Itaque lintea 

 tactu ct munditie jucunda, sed ad nostram opera- 

 tionem suspecta. 



27. Hiberni sylvestres, cum incipiunt asgrotare, 

 nihil prius faciunt, quam ut lintea e stratis tollant, 

 et in laneis pannis se convolvant. 



28. Referunt nonnulli, se magno sanitatis suns 

 commodo laneis carminatis proxime ad cutem, sub 

 indusiis suis, usos fuisse, tarn ad braccas, quam ad 

 corporalia. 



29. Est et illud observandum, aerem corpori 

 assuetum minus illud depraedari, quam novum et 

 subinde mutatum : itaque pauperes, qui in tuguriis 

 suis intra proprios lares perpetuo vivunt, nee sedes 

 mutant, sunt plerumque longaeviores : veruntamen 

 quoad alias operationes mutationem aeris (praeser- 

 tim spiritibus non omnino inertibus) utilem esse ju- 

 dicamus ; mediocritas autem adhibenda foret, quae 

 utrinque satisfaciat ; illud fiet, si quatuor temporibus 

 anni fiet per stata tempora mutatio loci ad sedes 

 idoneas ; neque sint corpora aut in peregrinatione 

 nimia, aut in statione. Atque de operatione per 

 exclusionem aeris, et de evitanda vi ejus praedatoria, 

 haec dicta sint. 



